**TECHNICKÁ UNIVERZITA VO ZVOLENE**

**USMERNENIE č. 2**

**POSKYTOVANIE OOPP NA OBDOBIE TRVANIA MIMORIADNEJ SITUÁCIE V SÚVISLOSTI S OCHORENÍM COVID-19**

Zvolen, 05.05.2020

Toto usmernenie je vypracované v súvislosti so zabezpečením bezpečnosti a ochrany zdravia pri práci (ďalej len BOZP) zamestnancov na Technickej univerzite vo Zvolene počas trvania mimoriadnej situácie v súvislosti s rizikom ohrozenia verejného zdravia ochorením COVID-19. Usmernenie bližšie špecifikuje poskytované osobné ochranné pracovné prostriedky (ďalej len OOPP) a postup pri ich distribúcii medzi jednotlivých zamestnancov Technickej univerzity vo Zvolene (ďalej len TUZVO).

1. **DRUH OOPP A ICH POČET**
2. Na účely zabezpečenia bezpečnosti a ochrany zdravia zamestnancov TUZVO pri práci počas trvania mimoriadnej situácie v súvislosti s ochorením COVID-19 budú zamestnancom TUZVO distribuované nasledovné OOPP:

* dvojvrstvové bavlnené **tvárové rúško** s možnosťou prania pri teplote 60 °C   
  – 1 ks / zamestnanec;
* bavlnené **rukavice** s manžetou, s možnosťou ich prania pri teplote 60 °C   
  – 1 pár / zamestnanec.

1. **PLÁN DISTRIBÚCIE OOPP MEDZI ZAMESTNANCOV TUZVO**
2. OOPP budú medzi jednotlivých zamestnancov TUZVO distribuované podľa **Plánu distribúcie OOPP**, ktorý vypracuje **technik BOZP** v spolupráci s vedúcimi OOS a tajomníčkami fakúlt v lehote **do 07. 05. 2020**.
3. Fyzické odovzdanie OOPP bude realizované na úrovni Rektorátu TUZVO technikom BOZP a na úrovni fakúlt prostredníctvom tajomníčky príslušnej fakulty a vedúcich jednotlivých pracovísk/katedier; na ostatných organizačných súčastiach TUZVO bude realizované prostredníctvom vedúcich OOS, resp. prostredníctvom nimi poverených osôb.
4. **KONTROLA POUŽÍVANIA OOPP ZAMESTNANCAMI TUZVO**

Kontrolu používania OOPP zamestnancami TUZVO na jednotlivých pracoviskách budú priebežne vykonávať: technik BOZP, vedúci pracovísk/katedier, vedúci OOS a určení členovia Krízového štábu TUZVO.

1. **PORUŠENIE POVINNOSTI POUŽÍVANIA OOPP NA PRACOVISKU,   
   RESP. PRI PRÁCI**

Porušenie povinnosti používania OOPP na pracovisku/pri práci sa bude kvalifikovať   
ako porušenie  zákona č. 124/2006 Z.z. o bezpečnosti a ochrane zdravia pri práci v znení neskorších predpisov, ako aj porušenie usmernení Krízového štábu TUZVO. Toto porušenie bude následne riešené v zmysle príslušných ustanovení Zákonníka práce.

Spracovali: doc. Ing. Josef Drábek, CSc.

Ing. Stanislav Jalakša

doc. Ing. Andrea Majlingová, PhD.

Schválil: Dr. h. c. prof. Ing. Rudolf Kropil, PhD., rektor TUZVO

Účinnosť: od 11. 05. 2020 do odvolania